ས་ཕྱག་འཚལ་ལོ། །རྗེ་བཙུན་བླ་མ་
རྣལ་འབྱོར་གྱི་དབང་ཕྱུག་བིརླ་པ་མཐུ་སྟོབས་ཀྱི་དབང་ཕྱུག་གི་བཞེད་པས་ཡང་དག་
པར་རྫོགས་པའི་སངས་རྒྱས་ཀྱི་གསུང་། མདོ་སྡེ་དང་རྒྱུད་སྡེ་ཐམས་ཅད་ཀྱི་དགོངས་པ་
ཐུན་མོང་མ་ཡིན་པ་ནི། རྒྱུ་དུས་སུ་བླ་མས་སྟོན་པའི་ལྟ་བ་ནི་འཁོར་འདས་དབྱེར་མེད
ཅེས་བྱ་བ་ཡིན་ནོ། །ཞེས་པར་བཞེད་དོ། །དེའང་རྩ་བའི་རྒྱུད་ལས། འདི་ཉིད་འཁོར་བ་
ཞེས་བྱ་སྟེ། །འདི་ཉིད་མྱ་ངན་འདས་པ་ཉིད། །འཁོར་བ་སྤངས་ནས་གཞན་དུ་ནི། །མྱ་
ངན་འདས་པ་རྟོགས་མི་འགྱུར། །ཞེས་བྱ་བ་ལ་སོགས་པ་གསུངས་ལ། རྗེ་བཙུན་གྱིས་
ཀྱང་། རྒྱུ་དུས་སུ་བླ་མས་བསྟན་པའི་འཁོར་འདས་དབྱེར་མེད་དེ་ཙམ་ན་རྟོགས། ཞེས་
གསུངས་པའི་དོན་ཡིན་ནོ། །དེ་འཆད་པར་འདོད་པས། ཐོག་མར་བླ་མའི་ཞབས་ལ་
ཕྱག་འཚལ་ནས། །རྡོ་རྗེ་འཆང་ལ་གཉིས་པའི་ཚིག་གིས་འདུད། །མཐུ་སྟོབས་དབང་
ཕྱུག་ཞབས་ལ་ཕྱག་འཚལ་ཏེ། །བདག་ལ་ཐུགས་རྗེ་ཆེན་པོས་བསྐྱབ་ཏུ་གསོལ། །ཞེས་
ཐོག་མར་ཕྱག་འཚལ་བ་དང་གསོལ་བ་གདབ་པའི་ཚིག་སྨོས་ཏེ། དུས་གསུམ་གྱི་སངས་
རྒྱས་ཐམས་ཅད་ཀྱི་ངོ་བོ་ཡིན་པའི་ཕྱིར་ཐོག་མར་བདག་གི་རྩ་བའི་བླ་མ་ཐུགས་རྗེ
ཆེན་པོ་དང་ལྡན་པའི་ཞབས་ལ་ཕྱག་མཚལ་བར་རིགས་ལ། འགྲོ་བ་ཐམས་ཅད་ཀྱི་
སྐྱབས་དང་དཔུང་གཉེན་གྱི་མཆོག་ཡིན་པའི་ཕྱིར་ཡང་དག་པར་རྫོགས་པའི་སངས་
- 48 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
རྒྱས་ཀྱི་མཆོག་རྡོ་རྗེ་འཆང་ཆེན་པོ་ལ་བླ་མའི་རྗེས་ལ་ཕྱག་འཚལ་བར་རིགས་
སོ། །སངས་རྒྱས་ཀྱི་གསུང་ཐམས་ཅད་གསལ་བར་མཛད་པ། ལམ་འདི་སྟོན་པའི་གཙོ་
བོ་བདག་ལ་བྱིན་གྱིས་རློབ་པར་བྱེད་པ་ནི་མཐུ་སྟོབས་ཀྱི་དབང་ཕྱུག་བིརླ་པ་ཡིན་པའི་
ཕྱིར་དེའི་ཞབས་ལ་ཕྱག་འཚལ་ཏེ། བདག་ལ་ཐུགས་རྗེ་ཆེན་པོས་བསྐྱབ་ཏུ་གསོལ། ཞེས་
བྱིན་གྱིས་བརླབ་པའི་ཕྱིར་གསོལ་བ་གདབ་པའོ།
།གང་ཞིག་ལེགས་པར་རྟོགས་ན
སངས་རྒྱས་མཆོག །རྡོ་རྗེ་འཆང་གི་ཐུགས་དང་མཚུངས་གྱུར་པའི། །འཁོར་འདས
དབྱེར་མེད་ཚིག་དོན་བསྡུས་པ་ནི། །གཞན་ལ་བརྩེ་བའི་བསམ་པས་བྲི་བར་བྱ། །ཞེས་
བཤད་པར་དམ་བཅའ་བ་ནི། དེའང་ཐོག་མར་ཚིག་རྐང་གཉིས་ཀྱིས་དགོས་པའི་
དགོས་པ་དང་། རྐང་པ་གཅིག་གིས་མིང་གི་དོན་དང་། རྐང་པ་གཅིག་གིས་རྩོམ་པའི་
རྒྱུ་བསྟན་པ་ཡིན་ནོ། །
རྒྱུད་གསུམ་གྱི་སྒོ་ནས་
ད་ནི་གཞུང་ཉིད་ཀྱི་ཚིག་གི་དོན་འདི་གཏན་ལ་དབབ་པར་འདོད་པས་དོན་
གསུམ། ལྷན་ཅིག་སྐྱེས་པའི་ཆོས་གསུམ་གྱི་སྒོ་ནས་མདོར་བསྟན་པ་དང་། ཉམས་སུ་
བླང་བའི་གནད་གསུམ་གྱི་སྒོ་ནས་རྒྱས་པར་བཤད་པ་དང་།
ཤིན་ཏུ་རྒྱས་པར་བཤད་པའོ། །དང་པོ་ནི། རྩ་རྒྱུད་ལས། ལྷན་ཅིག་སྐྱེས་པས་གང་སྐྱེས་
པ། །ལྷན་ཅིག་སྐྱེས་པར་དེ་བརྗོད་བྱ། །རང་བཞིན་ལྷན་ཅིག་སྐྱེས་ཞེས་བརྗོད། །རྣམ་པ་
ཐམས་ཅད་སྡོམ་པ་གཅིག །ཅེས་གསུངས་པའི་དོན་ཡིན་ཏེ། དེ་ལ་གསུམ། རྒྱུ་ལྷན་ཅིག་
སྐྱེས་པའི་ཆོས་གསུམ། ལམ་ལྷན་ཅིག་སྐྱེས་པའི་ཆོས་གསུམ། འབྲས་བུ་ལྷན་ཅིག་སྐྱེས་
པའི་ཆོས་གསུམ་མོ། །དང་པོ་ནི། རང་བཞིན་གསལ་དང་སྟོང་པ་ཟུང་འཇུག་ལས། །ཉོན་
མོངས་རླུང་དང་ཡི་གེ་རྩ་དང་ཁམས། །ནད་གདོན་རགས་པ་རེ་རེའང་གསུམ་གསུམ་
སྟེ། །ཉི་ཤུ་རྩ་བདུན་རྒྱུ་ཡི་ལྷན་སྐྱེས་ཡིན། །ཞེས་བྱ་བའི་དོན་གསལ་བར་བྱེད་པ་ནི།
སེམས་ཀྱི་རང་བཞིན་གསལ་བ་དང་། སྟོང་པ། ཟུང་འཇུག་གསུམ་སྟེ། དེའང་ཕྱི་དང་
- 49 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སེམས་ལས་མ་
ནང་གིས་བསྡུས་པའི་ཆོས་ཐམས་ཅད་རང་གི་སེམས་སུ་འདུ་ལ།
གཏོགས་པའི་ཆོས་ཕྱི་རོལ་ན་གང་ཡང་མེད་དོ། །དེའང་ཇི་ལྟར་ཡིན་ན་སེམས་ཀྱིས་
གསལ་བ་མི་འདོར་བ་ཡིན་ཏེ། གསལ་བ་སེམས་ཀྱི་མཚན་ཉིད་ཅེས་བྱ། གསལ་བ་དེ་
ལེགས་པར་བརྟགས་ན་གནས་སམ། རིགས་སམ། ཁ་དོག་གམ། དབྱིབས་ལ་སོགས་པ་
གང་ལྟར་བཙལ་ཡང་མི་རྙེད་ཅིང་མ་གྲུབ་སྟེ། སྟོང་པ་སེམས་ཀྱི་རང་བཞིན་ཞེས་བྱ། དེ་
ལྟར་ན་གསལ་བ་བཙལ་བས་མ་རྙེད་པ་ལ་སྟོང་པ་ཞེས་བྱ། སྟོང་པ་འཚོལ་མཁན་དེ་
ཉིད་ལ་གསལ་བ་ཞེས་བྱ། དེས་ན་གསལ་བའི་དུས་ཉིད་ན་སྟོང་ལ། སྟོང་པའི་དུས་ཉིད་
ན་གསལ་བས། གསལ་བ་དང་སྟོང་པ་གཉིས་སོ་སོར་སུས་ཀྱང་མི་ཕྱེད་དེ། དེ་ལ་གཉིས་
མེད་ཅེས་བྱ་བའམ། ཟུང་འཇུག་ཅེས་བྱ་བའམ། བརྗོད་བྲལ་ཞེས་བྱ་བའམ། བཅོས་མིན་
སེམས་ཀྱི་ངོ་བོ་ཞེས་བྱ་བ་ཡིན་ནོ། །དེ་ཉིད་བླ་མས་ཐོག་མར་སྟོན་པའི་དུས་སུའང་
ལེགས་པར་བསྟན་ལ་སློབ་མ་ལ་ངོ་སྤྲད་དོ། །དེ་ལྟ་བུའི་རང་བཞིན་གསུམ་ལེགས་པར་
ངོ་འཕྲོད་ན་ལྟ་བ་འཁོར་འདས་དབྱེར་མེད་ཅེས་བྱ་བ་ཡིན་ནོ། །སེམས་ཅན་གྱི་ཁམས་
ཐམས་ཅད་ལ་ངོ་བོ་ཉིད་ཀྱིས་དེ་ལྟར་གནས་ཀྱང་། དེ་ལྟར་མ་རྟོགས་པའི་དབང་གིས་
འཁོར་བར་འཁྱམས་པ་ཡིན་ཏེ། དེའང་རང་བཞིན་གསུམ་ལ་འཁྲུལ་པས་ཉོན་མོངས་
པ་གསུམ་ཞེས་བྱ་བ་ལ་སོགས་པ་དགུ་ཚན་གསུམ་ལ་སོགས་པར་འཁྲུལ་ནས་འཁོར་
བར་འཁྱམས་པ་ཡིན་ཏེ། དེའང་ཞིབ་ཏུ་བརྗོད་ན། རང་བཞིན་གསལ་བ་འཁྲུལ་པ་ལ་
བརྟེན་ནས་ཉོན་མོངས་པ་འདོད་ཆགས། རླུང་ནང་དུ་འཇུག་པ། ཡི་གེ་ཨོཾ། རྩ་རྐྱང་མ་
ཁ་ཐུར་ལ་བལྟ་བ། ཁམས་ཁུ་བ། ནད་ཁྲག་མཁྲིས། གདོན་མོ་རིགས། རགས་པ་ལུས་སྐྱེ་
བ་ཡིན་ཏེ། ཞིབ་ཏུ་བློས་བརྟགས་ལ་རྒྱ་ཆེར་སྤྲོའོ། །ཡང་རང་བཞིན་སྟོང་པ་འཁྲུལ་པ་
ལ་བརྟེན་ནས་ཉོན་མོངས་པ་ཞེ་སྡང་། རླུང་ཕྱིར་འགྲོ་བ། ཡི་གེ་ཧཱུྃ། རྩ་རོ་མ་ཁ་གྱེན་དུ་
བལྟ་བ། ཁམས་རཀྟ། ནད་རླུང་། གདོན་ཕོ་རིགས། རགས་པ་ངག་གི་བར་དུ་སྐྱེ་ཚུལ་
- 50 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བརྟགས་ལ་སྤྲོ་བར་བྱའོ།
།ཡང་ཟུང་དུ་འཇུག་པ་འཁྲུལ་པ་ལ་བརྟེན་ནས་ཉོན་མོངས་
པ་གཏི་མུག །རླུང་ནང་དུ་གནས་པ། ཡི་གེ་ཨཱཿ རྩ་ཨ་ཝ་དྷཱུ་ཏཱི། ཁམས་ཁུ་ཁྲག་འདྲེས་པ།
ནད་བད་ཀན། གདོན་ཀླུ་རིགས། རགས་པ་ཐམས་ཅད་ཀྱི་རྩ་བ་སྐྱེད་བྱེད་ཡིད་ཅེས་བྱ་
བ་ལ་སོགས་པ་ཉི་ཤུ་རྩ་བདུན་རྒྱུའི་ལྷན་སྐྱེས་སུ་རྟོགས་པར་བྱའོ། །དེ་ནས་ཀྱང་ལེགས་
པར་སྤྲོ་བར་བྱ་སྟེ། དེ་ལྟར་ལྷུན་གྲུབ་ལེགས་པར་རྟོགས་གྱུར་ན། །འཁོར་འདས་རྒྱུ་
འབྲས་མཚན་ཉིད་ཤེས་གྱུར་ཅིང་༌།
།ཕྱི་ནང་རྟེན་འབྲེལ་ཀུན་ཀྱང་ལེགས་རྟོགས་
ནས། །ནད་གདོན་མ་ལུས་ཚར་གཅོད་བྱེད་པར་འགྱུར། །ཞེས་བྱ་བའི་དོན་བརྗོད་ན། དེ་
ལྟར་ནད་གདོན་ལ་སོགས་པ་ཐམས་ཅད་ཀྱི་སྐྱེ་ཚུལ་ལྷུན་གྲུབ་ལེགས་པར་བརྟགས་ལ་
སྤྲོ་བར་བྱའོ། །དེའང་ཇི་ལྟར་སྤྲོ་ཞེ་ན། རྩ་བའི་ཉོན་མོངས་པ་གསུམ་གྱི་སེར་སྣ་དང་ང་
རྒྱལ་རྣམ་པ་གཉིས་ནི་ཉོན་མོངས་པ་རྣམས་ཀྱི་ཡོན་ཏན་ཡིན་ལ། ཕྲག་དོག་ནི་ཉོན་
མོངས་པ་རྣམས་ཀྱི་ཕྲིན་ལས་ཡིན་པས། དེ་ལྟར་ན་ཡོན་ཏན་དང་ཕྲིན་ལས་གཉིས་
བསྣན་པས་ལྔ་ཡིན་ནོ། །དེ་བཞིན་དུ་རླུང་ཡང་རྩ་བའི་རླུང་ལྔ་དང་། རིགས་ལྔའི་ཡི་གེ་
ལྔ་དང་། སྦས་པའི་རྩ་ལྔ་དང་། ཁམས་བདུད་རྩི་ལྔ་དང་། ནད་གཉིས་དང་ལྡན་པ་
དང་། གསུམ་འདུས་པ་གཉིས་བསྣན་པས་ལྔ་དང་། གདོན་ཡང་ཉིས་བསྡོངས་དང་།
སུམ་བསྡོངས་གཉིས་བསྣན་པས་ལྔ་ལ་སོགས་པ་སྤྲོ་བར་བྱ་སྟེ། དེའང་རྩ་བ་ཟུང་འཇུག་
ལས་རང་བཞིན་སྟོང་པ་དང་གཞན་གསལ་བ་དང་གཉིས་འཕེལ་བས་གསུམ་དུ་སོང་
ལ། གཏི་མུག་ལས་འདོད་ཆགས་དང་། ཞེ་སྡང་འཕེལ་བས་གསུམ་དུ་སོང་ཞེས་བྱ་བ་ལ་
སོགས་པ་གཅིག་ལས་གསུམ་དང་། གསུམ་ལས་ལྔ་དང་། ལྔ་ལས་བསམ་གྱིས་མི་ཁྱབ་
པར་འགྱུར་བའི་ཚུལ་འོག་གི་བསྐྱེད་པའི་རིམ་པའི་སྐབས་ཀྱི་ཁ་དོག་དང་དབྱིབས་ལ་
སོགས་པའང་དྲན་པར་བྱས་ལ་འཁོར་འདས་ཀྱི་རྒྱུ་འབྲས་ཀྱི་ཆོས་ཐམས་ཅད་ཀྱི་
མཚན་ཉིད་གཅིག་དང་། གསུམ་དང་། ལྔའི་བར་དུ་རོ་གཅིག་ཏུ་བསྲེས་ཏེ་ཕྱི་ནང་གི་
- 51 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རྟེན་འབྲེལ་ཐམས་ཅད་ལེགས་པར་བརྟགས་ལ་དྲན་པར་བྱའོ། །འདིར་ཞིབ་ཏུ་བརྗོད་
ཀྱིས་མི་ལང་བའི་ཕྱིར་བླ་མའི་ཞལ་ལས་མཉན་ཞིང་བསམ་མནོ་ཞིབ་ཏུ་བཏང་སྟེ་
རྟོགས་པར་བྱའོ། །རང་བཞིན་གསུམ་ལས་འཕྲོས་པ་ནད་དང་གདོན་མ་ལུས་པ་ཚར་
གཅད་པར་འདོད་ན། ནད་རླུང་ནད་སྐྱེས་ན་ཉོན་མོངས་པ་ཞེ་སྡང་གི་རྒྱུ་ལས་བྱུང་
གདོན་ཕོ་རིགས་གནོད་པས་སྟོང་པ་ལ་གསལ་བའི་རྒྱས་གདབ་སྟེ། སྟོང་པ་ཁོ་ན་མ
ཡིན་ཏེ། གསལ་བ་དང་མི་འབྲལ་བའི་ཕྱིར་དང༌། ཡང་སྟོང་པ་འཚོལ་མཁན་དེའང་
གསལ་བ་ཉིད་ཡིན་པའི་ཕྱིར་སྟོང་པ་ནི་གསལ་བའི་རྒྱ་དང་ལྡན་པར་བསྒོམས་པས་
རླུང་ནད་དང་། ཕོ་གདོན་ཞི་བར་འགྱུར་རོ། །ནད་ཁྲག་མཁྲིས་སྐྱེས་ན་ཉོན་མོངས་པ་
འདོད་ཆགས་ཀྱིས་ཀུན་ནས་བསླངས། གདོན་མོ་རིགས་གནོད་པས་གསལ་བ་ལ་སྟོང་
པའི་རྒྱས་གདབ་སྟེ། གསལ་བ་ལ་རང་བཞིན་མེད་པ། གསལ་བའི་གནས་དང་། རིགས་
དང་། ཁ་དོག་ལ་སོགས་པ་གང་ཡང་མི་རྙེད་པའི་ཕྱིར་རང་བཞིན་མེད་དེ། ཆོས་ཐམས་
ཅད་ངོ་བོ་ཉིད་མེད་པར་བསྒོམས་ན་གསལ་བ་ལ་སྟོང་པའི་རྒྱ་ཞེས་བྱ་སྟེ། ནད་ཁྲག་
མཁྲིས་དང་། གདོན་མོ་རིགས་ཞི་བར་འགྱུར་རོ། །ནད་བན་ཀན་སྐྱེས་ན་ཉོན་མོངས་པ་
གཏི་མུག་གིས་བསྐྱེད་དེ། གདོན་ཀླུ་རིགས་གནོད་པས་ཟུང་འཇུག་ལ་ཟུང་འཇུག་གི་
རྒྱས་གདབ་པ་དང་། ཟུང་འཇུག་གསལ་བར་བྱས་ལ་སྟོང་པའི་རྒྱས་གདབ་པ་དང་།
ཟུང་འཇུག་སྟོང་པར་གཏན་ལ་ཕབ་ལ་གསལ་བའི་རྒྱས་གདབ་པ་དང་། ལེགས་པར་
རྟོགས་ནས་ཟུང་འཇུག་ལ་ཟུང་འཇུག་ཉིད་ཀྱི་རྒྱས་བཏབ་པས་ནད་བད་ཀན་དང་
གདོན་ཀླུ་རིགས་ཞི་བར་འགྱུར་རོ། །ཡང་ནད་ཉིས་ལྡན་དང་། སུམ་ལྡན་དང་། འདུ་བ་
སྐྱེས་ནའང་ཉོན་མོངས་པ་ཉིས་ལྡན་དང་། སུམ་ལྡན་ལས་སྐྱེས་པ་ཡིན་པས་གསལ་བ་
ལ་སྟོང་པ་དང་། སྟོང་པ་ལ་གསལ་བ་དང་། ཟུང་འཇུག་ལ་ཟུང་འཇུག་གི་རྒྱ་སྟེ་སུམ་
རིམ་དུ་བསྒོམས་པས་ཞི་བར་འགྱུར་རོ། །ཡང་ཉོན་མོངས་པ་དང་ནད་ཀྱི་ཕྱི་ནང་གི་
- 52 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
རྟེན་འབྲེལ་ཞིབ་ཏུ་བརྩིས་ན། སྙིང་དང་། རྒྱུ་མ་དང་། ལྕེ་དང་། ལག་པ་གཡས་པ་ནི་ཞེ་
སྡང་དང་རླུང་ནད་དུ་བརྩི། གློ་བ་དང་། ཕོ་བ་དང་། སྣ་དང་། མགོ་བོ་ནི་གཏི་མུག་དང་
བད་ཀན་དུ་བརྩི། མཆིན་པ་དང་། མཁྲིས་པ་དང་། མིག་དང་། ལག་པ་གཡོན་པ་ནི་
འདོད་ཆགས་དང་། ཁྲག་མཁྲིས་སུ་བརྩི། མཁལ་མ་གཉིས་དང་། བསམ་སེའུའི་སྣོད་
དང་། ལྒང་པ་དང་། རྣ་བ་གཉིས་དང་། རྐང་པ་གཉིས་ནི་ནད་ཉིས་ལྡན་དང་། གདོན་
ཉིས་བསྡོངས་དང་། ཉོན་མོངས་པ་ང་རྒྱལ་དང་། སེར་སྣ་རུ་བརྩི། མཆེར་བ་དང་། ལོང་
ཀ་དང་། མཆུ་དང་། རྩེང་ཁོག་ནི་ནད་འདུ་བ་དང་། ཉོན་མོངས་པ་ཕྲག་དོག་ཏུ་བརྩི།
ཡང་ལུས་ཀྱི་མགོ་བོ་ནས་མགྲིན་པ་ཡན་ཆད་ནི་རླུང་གི་ཡུལལ། མགྲིན་པ་ནས་ལྷེན་སྣ་
ཡན་ཆད་ནི་བད་ཀན་གྱི་ཡུལ། ལྷེན་སྣ་ནས་ལྟེ་བ་ཡན་ཆད་ནི་མཁྲིས་པའི་ཡུལ་ཡིན་
ནོ། །ཡང་ཡུལ་གསུམ་དང་ལྔ་པོ་ཐམས་ཅད་རེ་རེ་ལའང་གསུམ་གསུམ་མམ། ལྔ་ལྔ་
འཇུག་པ་ཡིན་ཏེ། ཉོན་མོངས་པ་ལྔ་དང་། འབྱུང་བ་ལྔ་ལས་ལུས་དང་། གདོན་དང་།
ནད་ཐམས་ཅད་སྐྱེ་བའི་ཕྱིར་རོ། །དེ་དག་ཡུལ་གང་དུ་ནད་གང་བྱུང་ཡང་ཉོན་མོངས་
པ་དང་ནད་ཀྱི་ཁུངས་བར་དེ་ལ།
སྔ་མ་བཞིན་དུ་གསལ་སྟོང་ཟུང་འཇུག་གི་རྒྱས་
བཏབ་པས་ཞི་བར་འགྱུར་རོ། །ཡང་གདོན་ལ་སྙིང་པོ་ཟློས་པར་འདོད་ནའང་། སྟོང་པ་
ལ་གསལ་བའི་རྒྱ་དང་ལྡན་པས་ཏེ། ཆོས་ཐམས་ཅད་སྟོང་པ་ཉིད་དུ་གཏན་ལ་ཕབ་ལ།
ལྷའི་སྐུ་མདོག་དང་ཕྱག་མཚན་གསལ་བའི་ངང་ལ་བཟླས་ན་ཕོ་རིགས་ཞི་ལ།
ལྷའང་ངོ་བོ་ཉིད་ཀྱིས་མེད་པ་རང་བཞིན་མེད་པའི་ངང་ལ་བཟླས་ན་མོ་གདོན་ཞི་ལ།
ལྷ་མེ་ལོང་གི་གཟུགས་བརྙན་བཞིན་སྣང་ལ་རང་བཞིན་མེད་པའི་ངང་ལ་བཟླས་ན་ཀླུ་
རིགས་ཞི་ལ། གདོན་ཉིས་བསྡོངས་དང་སུམ་བསྡོངས་ལའང་སྔ་མ་བཞིན་དུ་རྒྱ་སུམ་
ཡང་
སྦྲགས་སུ་བཏབ་པའི་ངང་ལ་བཟླས་ན་ཞི་བར་འགྱུར་རོ། །ཡང་སྨན་གཏོང་ཡང་འགལ་
བ་མེད་དེ། འདོད་ཆགས་ཁྲག་མཁྲིས་ཀྱི་ནད་ལ་ཞེ་སྡང་གི་རིགས་ཁ་བ་དང་ཚ་བའི་
- 53 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྨན་གཏང་། ཞེ་སྡང་རླུང་གི་ནད་ལ་གཏི་མུག་མངར་བ་དང་། འདོད་ཆགས་ལན་ཚྭའི་
སྨན་གཏང་། གཏི་མུག་བད་ཀན་གྱི་ནད་ལ་ཉོན་མོངས་པ་འདྲེས་པ་སྐྱུར་བ་དང་བསྐ་
བའི་སྨན་གཏོང་། དེ་ལྟར་ན་སྨན་བཏང་བ་རྣམས་ཀྱང་ཟུང་འཇུག་ཏུ་འགྱུར་བ་ཡིན་
ནོ། །སྨན་དེ་དག་ཉོན་མོངས་པའི་རིགས་སུ་ཇི་ལྟར་འགྱུར་ཞེ་ན། དེ་བཞིན་གཤེགས་
པའམ། ཡེ་ཤེས་སམ། ཉོན་མོངས་པའམ། གང་སྨོས་ཀྱང་གཅིག་ཏུ་གོ་དགོས་ཏེ། རྡོ་རྗེ
གུར་ལས། ཁ་བ་ཚ་བ་རྡོ་རྗེར་དབུལ། །མངར་བ་རྡོ་རྗེ་རྟག་པ་ལ། །སྐྱུར་བ་རྡོ་རྗེ་ཉི་མ་
ལ། །དེ་བཞིན་ལན་ཚྭ་འཇིག་རྟེན་རྗེར། །རྟ་ཡི་བདག་པོ་ཐམས་ཅད་དམ། །བསྐ་བ་རབ་
ཏུ་བརྟག་པར་བྱ། །ཞེས་གསུངས་པའི་ཕྱིར་རོ། །དེ་ལྟར་ནད་དང་གདོན་གྱི་རྒྱུ་གང་ལས་
བྱུང་། རྐྱེན་གང་གིས་བསྐྱེད། དེའི་གཉེན་པོར་གང་འགྲོ། ཞེས་བྱ་བ་ཉོན་མོངས་པ་དང་།
ནད་དང་། ནད་ཀྱི་ཡུལ་དང་།
གདོན་གང་ཡིན་པ་ལ་སོགས་པ་གོང་དུ་བསྟན་པ་
རྣམས་ཀྱི་ཚུལ་བླ་མ་ལས་ཞིབ་ཏུ་མཉན་ཞིང་། རང་གི་བསམ་མནོ་ལེགས་པར་ཐག་
ཆོད་ན། རྒྱུ་མཚན་ཐམས་ཅད་བསམ་གྱིས་མི་ཁྱབ་པ་ཤེས་པར་འགྱུར་གྱི། འདིར་མཐའ་
དག་བརྗོད་པ་དང་འབྲི་བར་ག་ལ་ནུས། རྟེན་འབྲེལ་ཐམས་ཅད་ནང་ནས་སྐྱེ་དགོས་པ་
ཡིན་པས་ཐམས་ཅད་བསམ་མནོ་དང་། བླ་མ་དམ་པ་ལ་དྲི་གཏུགས་དང་། མདོ་རྒྱུད་
ཐམས་ཅད་བལྟས་ཏེ་བློས་ཐག་ཆོད་པར་བྱའོ། །རྒྱུའི་ལྷན་ཅིག་སྐྱེས་པའི་ཆོས་གསུམ་
མོ། །
ད་ནི་ལམ་ལྷན་ཅིག་སྐྱེས་པའི་ཆོས་གསུམ་སྟོན་ཏེ། སྨིན་བྱེད་སྔོན་དུ་སོང་ནས་